AS EK VRIENDE HET WAT NIE CHRISTENE IS NIE | Sakkie Parsons E-posbediening
AS EK VRIENDE HET WAT NIE CHRISTENE IS NIE
Toe ek dit wat hier onder geskryf is gelees het wat iemand vir my gestuur het, het ek dadelik gedink aan die raad wat ek iemand gegee het oor vriende.
My sienswyse is as volg:
Die Christen moet vriendelik met almal wees en natuurlik tydig en ontydig die Evangelie verkondig.
5 Maar jy moet in elke situasie jou teenwoordigheid van gees behou. Moenie bang wees om vir die Here te ly nie. Werk daaraan om ander na Christus te bring. Voltooi die bediening wat God jou gegee het.
As ek vriende het wat nie belydende Christene is nie, moet my eerste doel wees om my vriende by Christus uit te bring. As ek dit nie doen nie, is ek nie regtig ‘n vriend nie.
Hoe kan ek ‘n vriend wees, as ek staan en kyk hoe my vriend hel toe stap?
As my vriend nie Jesus wil aanneem as sy of haar Verlosser en Saligmaker nie, dan verwerp hulle Hom.
MAT 12:30 “Wie nie aan my kant is nie, is teen My. En elkeen wat nie saam met My bymekaarmaak nie, jaag mense uitmekaar.
LUK 11:23 “Enigiemand wat My nie help nie, weerstaan My; en enigiemand wat nie saam met My werk nie, werk eintlik teen My.”
Iemand vra dalk maar wat as my vriend net neutraal staan?
Niemand wat ooit van Jesus gehoor het kan net neutraal staan nie.
As jy niks doen nadat jy die evangelie van Christus gehoor het nie, kies jy teen ‘n verhouding met Hom.
Dit klink nou miskien ‘n bietjie erg om dit te sê maar dit is hoe dit is.
Daar is ‘n gesegde in Afrikaans, ek weet nie of dit ook in ander tale voorkom nie maar ek dink waar dit by die aanvaarding van Christus kom, sê hierdie gesegde, wat net uit VYF woorde bestaan dit alles:
“Dit is reg of weg.”
OPB 3:15 Ek ken jou handel en wandel. Ek weet dat jy nie koud of warm is nie. Was jy tog maar net koud of warm.
OPB 3:16 Omdat jy so louwarm is, nie warm nie en ook nie koud nie, is Ek op die punt om jou uit my mond te spoeg.
Daar kom ‘n tyd dat as my sogenaamde vriend nie hom of haar wil bekeer nie, dat ek my vriendskap met die persoon in heroorweging moet neem.
MAT 10:14 As hulle julle nie wil ontvang of wil luister na wat julle sê nie, gaan uit daardie huis of dorp en skud die stof van julle voete af. (As teken dat julle hulle aan hulle eie lot oorlaat.)
15 Ek verseker julle, op die oordeelsdag sal dit met die sondige stede Sodom en Gomorra beter gaan as met daardie dorp.
16 “Let op, Ek stuur julle soos weerlose skape onder die wolwe in. Wees dan skerp soos die slange, (slange is as intelligent beskou) maar terselfdertyd opreg soos die duiwe. (Sonder valsheid of kwaad).
Let net weer op na die volgende:
MAT 10:14…en na julle woorde nie luister nie, gaan uit daardie huis of daardie stad uit en skud die stof van julle voete af.
Die rede waarom Jesus dit so sterk stel, dat ek so finaal moet breek, stel Hyself so: